钦定古今图书集成/理学汇编/学行典/第188卷 > 曹清
## 钦定古今图书集成/理学汇编/学行典/第188卷 > 曹清

按《乌程县志》：曹清，邑之西阳村人。父尝杀人系狱，清
自诬曰：“手刃者清也，非父罪。”遂代父刑。其尸溯流至
家，葬本村之原。邑人庙祀，有祈辄应。宣和初，方腊盗
起，将及郡城，清著保障功，因以上闻，锡封赐额。巡按
夏据赞云：“杀人者死，国之常刑。刑及其父，子何以生？
代父之死，全子之情，可死其身，不死其名。”